Alina Ilnasowna Sagitowa

Alina Ilnasowna Sagitowa (tatarisch: Алинә Илназ кызы Заһитова; russisch: Алина Ильназовна Загитова; * 18. Mai 2002 in Ischewsk) is en russische Ieskunstlöperin. Se is Olympiasiegerin in Pyeongchang 2018, Weltmeesterin in Saitama 2019 as ok Europameesterin van 2018 in Moskau.

 Leven 
Hör Vader  Ilnas Sagitow is en Ieshockey-Trainer mit tatarischen Vörfohren. Sagitowa hett en jüngere Süster Sabina. Se sülvst weer een Johr lang ahn Vörnaam un kreeg hüm denn nah de rhythmische Sportgymnastin Alina Kabajewa.

 Sportlich Loopbahn 
Mit fief Johren fung se mit dat Ieskunstlopen an. Hüüd (2019) wurrd se van  Eteri Tutberidse un Sergei Dudakow in Moskau traineert. Internatschonal geev se hör Debüt in’n August 2016 mit den eersten Platz bi den Wettbewarf ISU Junior Grand Prix (JGP) in Saint-Gervais-les-Bains. Dat JGP-Finale wunn se  ebenso. Sagitowa wurr de eerste Juniorin in de Historie, de mehr as 200 Punkte kreeg.Юниорка Алина Загитова из Ижевска стала лучшей фигуристкой серии Гран-при aifudm.net, Russisch, 10. Dezember 2016, afropen an’n 27. Dezember 2016. Bi de russisch Meesterschapen 2016/17 in Tscheljabinsk wurr se Viezmeesterin. In de Saison 2016/17 kunn Sagitowa  wegen hör Öller internatschonal noch nich bi de Damen starten.Алина Загитова: «Медведева меня мотивирует» sportbox.ru, Russisch, 24. Dezember 2016, afropen an’n 27. Dezember 2016.

To Anfang van hör eerst Seniorensaison 2017/18 wunn se glieks hör beid Grand Prix, denn dat Grand-Prix-Finale as ok de Europameisterschap. Ansluutend wurr se de tweetjüngste Olympiasiegerin nah Tara Lipinski un stell blangen bi noch en nee Weltrekord in dat Körtprogramm up. In de folgend  Saison is Sagitowa in Saitama dat eerste Mal Weltmeesterin wurrn.

 Enkeld Nahwiesen 

 Weblinks 

 Alina Sagitowa in de Datenbank van de International Skating Union (engelsch)

Kategorie:Fru
Kategorie:Börger von Russland
Kategorie:Boren 2002
Kategorie:Ieskunstlöper
Kategorie:Olympiadeelnehmer (Russland)